**ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ**

**ΓΕΝΙΚΗ ΔΙΕΥΘΥΝΣΗ ΑΡΧΑΙΟΤΗΤΩΝ ΚΑΙ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ**



**ΔΕΛΤΙΟ ΤΥΠΟΥ**

**Γυναίκες του μύθου και της ζωής**

Μια θεματική περιήγηση αφιερωμένη στην Ημέρα της Γυναίκας

**8 Μαρτίου 2019, ώρα 12:00**

Στο πλαίσιο του εορτασμού της Ημέρας της Γυναίκας, την Παρασκευή **8 Μαρτίου** και **ώρα 12:00** αρχαιολόγοι του Τμήματος Συλλογών Αγγείων και Έργων Μεταλλοτεχνίας και Μικροτεχνίας θα αφηγηθούν μέσα από εικόνες που ξεπηδούν από τα αντικείμενα καθημερινής και τελετουργικής χρήσης των αρχαίων, ιστορίες για γυναίκες τραγικές, μοιραίες, πνευματικές. Γυναίκες μυθικές αλλά και ιστορικές, που ενέπνευσαν την τέχνη και σημάδεψαν στιγμές της ιστορίας στην αρχαιότητα.

**Η παρουσίαση έχει διάρκεια 50 λεπτών. Για την παρακολούθηση απαιτείται δήλωση συμμετοχής στο τηλέφωνο 2132144800. Θα τηρηθεί σειρά προτεραιότητας για 25 άτομα. Απαραίτητη είναι η προμήθεια εισιτηρίου εισόδου στο μουσείο.**

**Στοιχεία επικοινωνίας:**

**Ώρες λειτουργίας** (έως 31/3): Δευτέρα, Τετάρτη-Κυριακή 08:30-15:30,

Τρίτη 13:00-20:00

**Διεύθυνση**: Εθνικό Αρχαιολογικό Μουσείο, 28ης Οκτωβρίου 44, Αθήνα 10682

**Τηλ**: 213214 4800, 213214 4856, 213214 4889 **Fax**: 210 8213573

**Email**: [eam@culture.gr](mailto:eam@culture.gr) , **Ιστότοπος**: [www.namuseum.gr](http://www.namuseum.gr/)

Χορηγοί επικοινωνίας:  

Λεζάντες φωτογραφιών:

Εικ. 1. Ερυθρόμορφη υδρία του εργαστηρίου του ζ. του Πολυγνώτου με παράσταση της Σαπφούς που διαβάζει κάποιο ποίημα. Από τη Βάρη Αττικής. 440-430 π.X.

(© Εθνικό Αρχαιολογικό Μουσείο/ TAΠΑ).

Εικ. 2. Αττική ερυθρόμορφη πελίκη με παράσταση γυμνής γυναίκας (εταίρας) στο λουτρό. Από την Αίγινα. Γύρω στο 650-500 π.Χ. (© Εθνικό Αρχαιολογικό Μουσείο/ TAΠΑ).

Εικ. 3. Kάτοπτρο που στηρίζεται σε γυναικεία μορφή, ίσως Aφροδίτη. Φορεί χιτώνα και ιμάτιο και κρατεί πτηνό στο δεξιό χέρι. Στους ώμους της κάθονται δύο σφίγγες. Kορινθιακό εργαστήριο. Γύρω στο 520 π.X. (© Εθνικό Αρχαιολογικό Μουσείο/ TAΠΑ).

Εικ. 4. Πτυκτό κάτοπτρο με ανάγλυφη παράσταση Διονύσου και Aριάδνης στο κάλυμμα. Στην περιφέρεια σώζεται η λαβή για την ανάρτηση. Γύρω στο 330 π.X. Bόνιτσα Aιτωλοακαρνανίας. (© Εθνικό Αρχαιολογικό Μουσείο/ TAΠΑ).